Consiliul Superior al Magistraturii



ANUNŢ PRIVIND DEPUNEREA ACTELOR NECESARE ÎN VEDEREA VERIFICĂRII CONDIŢIEI DE BUNĂ REPUTAŢIE



În vederea finalizării cu celeritate a procedurilor de concurs, pentru verificarea îndeplinirii condiției bunei reputații, candidații care au susținut proba interviului vor transmite, prin fax la nr.       021.311.69.42/021.311.69.43 sau la adresa de e-mail druo@csm1909.ro, până la data de 20 februarie 2023, următoarele documente: 
    a) curriculum vitae, care să cuprindă datele de identificare, datele de stare civilă, datele cu privire la studiile absolvite și locurile de muncă anterioare;
    b) adeverințele eliberate de angajatorii de la locurile de muncă avute în ultimii 3 ani anterior datei susținerii primei probe din cadrul primei etape a concursului, care să cuprindă inclusiv mențiuni privind existența ori inexistența unor eventuale sancțiuni disciplinare, aplicate în această perioadă, pentru care nu a intervenit radierea;
    c) adeverințe eliberate de primării și/sau, după caz, de administrațiile financiare de la domiciliile avute în ultimii 3 ani anterior datei susținerii primei probe din cadrul primei etape a concursului, din care să rezulte, dacă este cazul, natura și tipul contravențiilor comise și sancțiunile contravenționale aplicate în această perioadă;
    d) orice alte înscrisuri pe care le consideră relevante pentru verificarea îndeplinirii condiției bunei reputații.
[bookmark: _GoBack]   Totodată, documentele indicate mai sus, vor fi depuse la Consiliul Superior al Magistraturii, până la data de 20 februarie 2023, și în format letric, împreună cu actele anexate la cererea de înscriere la concurs, respectiv:
    a) certificatul de naștere, în copie certificată pentru conformitate de candidați;
    b) actul de identitate, în copie certificată pentru conformitate de candidați;
    c) diploma de licență, în copie legalizată;
    d) dovada plății taxei de înscriere, în original;
    e) certificatul de cazier judiciar, în original ;
    f) certificatul de cazier fiscal, în original;
    g) certificatul medical eliberat de medicul specializat în medicina muncii, în original;
    h) declarația pe propria răspundere privind existența unor eventuale întreruperi în activitate, în original;
    i) curriculum vitae, în original;
    j) carnetul de muncă sau alte acte doveditoare ale vechimii în specialitate, în copie certificată pentru conformitate de candidați.
Pentru candidații care au obținut la proba interviului note sub 7.00 și au formulat contestații, verificarea actelor se va face sub rezerva admiterii la interviu, în urma soluționării contestațiilor.
